**Trickster** (skutočné meno: **Jürgen Pichler**) je rakúsky hudobník žijúci v Spojenom kráľovstve, známy svojím eklektickým hudobným štýlom.

Hudobná kariéra
---------------

Spevák Trickster debutoval v novembri 2022 zo singlom „Thank Fuck It's Christmas", v ktorom vystúpil spolu s Kráľovským filharmonickým orchestrom so skladbou plnou pikantných nadávok, ktoré odrážali napätie a stres toho roku. Texty piesne napísal Guy Chambers (skladateľ a producent piesní Robbieho Williamsa) v spolupráci s komikom Steveom Furstom a Tricksterom. Pieseň bola opísaná ako „jediná vianočná pieseň, ktorá mohla vzniknúť v roku 2022", pričom texty kritizovali problematické faktory tohto roku, ako sú aktivity britskej vlády, kríza nákladov na život, pandémie a ultrabohatí snažiaci sa presťahovať na Mars.

Tiež bola vydaná čistá verzia s názvom „Praise Be It’s Christmas" a oba videoklipy sa stali virálnymi s niekoľkými miliónmi zhliadnutí na YouTube. Jeden z hudobných videoklipov režíroval Phil Griffin (známy svojou prácou s Amy Winehouse, Dianou Rossovou, Paulom McCartneym) a druhý, natočený vo švajčiarskych Alpách, režíroval Norbert Blecha (*Rekviem za Dominika*, *Vlčia láska*). Peniaze získané z oboch piesní Trickster venoval charitatívnym organizáciám zaoberajúcim sa starostlivosťou o deti a sociálnym hladom.

V týchto hudobných videoklipoch bola Tricksterova skutočná identita ukrytá pomocou animácie, čo vyvolalo špekulácie o tom, kto by to mohol byť. Niektorí sa zamýšľali, či nejde o spoluautora textov Stevea Fursta alebo o nejakú známu osobnosť, s ktorou Guy Chambers predtým pracoval, alebo o nejaké vyblednuté niekdajšie známe meno, s ktorým bolo treba urovnať účty.

V máji 2023 Trickster vydal singel „Still Kicking", inšpirovaný autonehodou, ktorú prežil v roku 2017 na juhu Francúzska, s hudobnosťou popísanou ako čerpajúcou z alternatívneho rocku konca 90. rokov, americkej hudby a filmových zvukových kulís. Skladbu produkovali Guy Chambers, Richard Flack a Trickster. Hudobné video predstavuje speváka bez animácie, ktorá by zakrývala jeho tvár a spolu s príbehom za piesňou sa v tlači objavili ďalšie informácie, ktoré spomínali, že je rakúšanom žijúcim v Spojenom kráľovstve.

V novembri 2023 Trickster vydal *„Silent Night" vs „Santa Claus Is Coming To Town"*, mash-up dvoch vianočných klasík predstavuje vokálnu skupinu The Swingles. Pri tejto príležitosti médiá tiež spomenuli skutočné meno tohto speváka, Jürgen Pichler (majiteľ značky Trickster).

Diskografia
-----------

* *Thank Fuck It's Christmas* (Singel, 2022)
* *Still Kicking* (Singel, 2023)
* *"Silent Night" vs "Santa Claus Is Coming To Town"* (Singel, 2023)
* *Be Careful What You Wish For* (Singel, 2024)

Referencie
----------

1. ↑   *Sweary Single Up For UK Christmas #1 Written By Robbie Williams' Songwriter* [online]. The Music, [cit. 2024-03-11]. Dostupné online. (po anglicky)
2. ↑   *Robbie Williams’ songwriter Guy Chambers shares NSFW song ‘Thank Fuck It’s Christmas’* [online]. NME, [cit. 2024-03-11]. Dostupné online. (po anglicky)
3. ↑   *Robbie Williams' songwriter aiming for Christmas Number One with expletive-ridden tune* [online]. Daily Mirror, [cit. 2024-03-11]. Dostupné online. (po anglicky)
4. 1 2   *Swear words and the Christmas spirit: Trickster’s holiday song* [online]. Free Malaysia Today, [cit. 2024-03-11]. Dostupné online. (po anglicky)
5. 1 2   *Animator Ben Wild, director Phil Griffin and Robbie Williams songwriter Guy Chambers hope for Christmas number one* [online]. Prolific North, [cit. 2024-03-11]. Dostupné online. (po anglicky)
6. ↑   *Blecha drehte Musikvideo für Weihnachts-Hit* [online]. Burgenländische Volkszeitung, [cit. 2024-03-11]. Dostupné online. (po nemecky)
7. ↑   *Celebs supporting good causes this Christmas - Trickster supports food banks across the UK* [online]. UK Fundrising, [cit. 2024-03-11]. Dostupné online. (po anglicky)
8. ↑   *Trickster Supports UK Biggest Food Bank Network in ‘Tsunami of Need’ With Record-breaking Donations of Food & £10,000 Cash During 2022’s Winter of Discontent* [online]. London Daily News, [cit. 2024-03-11]. Dostupné online. (po anglicky)
9. ↑   *Still Kicking* [online]. Record of the Day, [cit. 2024-03-11]. Dostupné online. (po anglicky)
10. ↑   *Eclectic Austrian Music Artist Trickster To Release New Single "Still Kicking"* [online]. Top40-Charts, [cit. 2024-03-11]. Dostupné online. (po anglicky)
11. ↑   *It’s a Merry Trickster Christmas!* [online]. Classic Pop, [cit. 2024-03-11]. Dostupné online. (po anglicky)
12. ↑   *"Trickster" trademark* [online]. Wirtschaft.ch, [cit. 2024-03-11]. Dostupné online. (po anglicky)